KOMVII SS IONEN FOR DE EUROPÆISKE FÆLLESSKABER 
KOM(94) 382 endelig udg. 
Bruxelles, den 15.09.1994 
çrrV*3fc$ 
Fors I ag til 
RÅDETS AFGØRELSE 
om udvidelse af den retlige beskyttelse 
af halvlederprodukters topografi 
til at omfatte personer fra Canada 
" \iHEF (forelagt af Kommissionen) 
IlL,...:.,,'.: 
Begrundelse 
Den retlige sammenhæng på EF-plan og internationalt 
Rådets direktiv 87/54/EØF om retlig beskyttelse af halvlederprodukters topografi1 
fastsætter de grundprincipper, som medlemsstaterne skal overholde i forbindelse med 
beskyttelse af intellektuelle ejendomsrettigheder til disse topografier. Det fastsætter, at 
beskyttelsen både omfatter fysiske personer, som er statsborgere i en medlemsstat eller har 
sædvanlig bopæl på en medlemsstats område, og selskaber og andre juridiske personer, 
som har regulær industri- eller erhvervsvirksomhed på en medlemsstats område. Dette 
direktiv er blevet gennemført i alle medlemsstaters lovgivning. 
I kraft af aftalen om Det Europæiske Økonomiske Samarbejdsområde gælder det fra og 
med den 1. januar 1994 ligeledes i de EFTA-lande, der er kontraherende part i aftalen, som 
bindende retsakt, der indgår i disse landes interne retsorden2. 
Ved en række rådsbeslutninger i form af bindende retsakter, der ligeledes indgår i 
ovennævnte aftale om Det Europæiske Økonomiske Samarbejdsområde, er den ved direktiv 
87/54/EØF indførte retlige beskyttelse af halvlederprodukters topografi blevet udvidet til at 
omfatte personer fra lande eller territorier, der ikke hører til Fællesskabet. Beskyttelsen er 
blevet ydet på gensidighedsbasis til fysiske og juridiske personer, nogle gange i form af en 
permanent beskyttelse, andre gange i form af en midlertidig beskyttelse3.Ifølge 
bestemmelserne i artikel 4, punkt 1 og 2, i protokol 28 til aftalen om Det Europæiske 
Økonomiske Samarbejdsområde har aftalens kontraherende parter ret til at træffe beslutning 
Direktiv af 16. december 1986, offentliggjort i HIT nr. I. 24 af 27.1.1987, s. 36 IÏ 
Artikel 65, punkt 2, og bilag XVII, punkt 1, i aftalen om Det Huropæiske Okonomiske Samarbejdsområde. 
Holgende beslutninger er for ojcblikket i kralt: 
-Rådets beslutning 90/510/HØH af 9. oktober 1990 (offentliggjort i HIT nr. 1, 285 af 17.10.1990, s. 29 og 30), ændret ved 
beslutning 93/17/HØF af 21. december 1992 (offentliggjort i HIT nr. L 11 af 19.1.1993, s. 22 og 23), om indførelse af en 
permanent og bctingelseslos beskyttelsesordning for en række lande og territorier, der yder en passende og permanent 
beskyttelse til Fællesskabets medlemsstater 
-Rådets beslutning 93/16/HØF af 21. december 1992 (offentliggjort i HFT nr. L 11 af 19.1.1993, s. 20 og 21), ændret ved 
beslutning 93/520/HØF af 27. september 1993 (offentliggjort i HIT nr. L 246 af 2.10.1993, s. 31 og 32), om midlertidig 
beskyttelse af personer fra Amerikas Forenede Stater (indtil 31.12.1993) og fra visse territorier (indtil 31.12.1994) og Rådets 
beslutning 94/373/HF af 27. juni 1994 (offentliggjort i HIT nr. 1. 170 af 5.7.1994, s. 34 og 35) om forlængelse af beskyttelsen 
for Amerikas Forenede Staters vedkommende indtil den 1. juli 1995 (sidstnævnte beslutning er endnu ikke indsat i alfalen om 
Det Huropæiske Økonomiske Samarbejdsområde). 
om at udvide den retlige beskyttelse af halvlederprodukters topografi til at omfatte personer 
fra tredjelande og tredjelandsterritorier, der ikke er kontraherende part i aftalen, hvis disse 
personer ikke nyder beskyttelse i henhold til aftalen. De kan ligeledes indgå aftaler med 
dette formål for øje. 
Hvis retten til beskyttelse af halvlederprodukters topografi udvides til at gælde for et land, 
som ikke er kontraherende part, skal den implicerede kontraherende part sørge for, at det 
pågældende land yder ret til beskyttelse til de øvrige kontraherende parter i aftalen på 
vilkår, der svarer til dem, der ydes den implicerede kontraherende part. 
Endvidere pålægger aftalen om handelsrelaterede intellektuelle ejendomsrettigheder, der er 
et af forhandlingsresultaterne i de multilaterale handelsforhandlinger under Uruguay-runden 
og indgår i Marrakesh-slutakten af 15. april 1994, medlemslandene at yde en beskyttelse af 
integrerede kredsløbs topografi, der svarer til medlemslandets egne bestemmelser herom 
samt til bestemmelserne i traktaten om intellektuel ejendomsret i forbindelse med 
integrerede kredsløb, som den henviser til. Denne aftale samt aftalen om oprettelse af 
Verdenshandelsorganisationen træder i kraft den 1. januar 1995 eller snarest muligt efter 
denne dato4; de industrialiserede lande har en frist på 1 år fra ikrafttrædelsen af aftalen om 
oprettelse af Verdenshandelsorganisationen til at bringe bestemmelserne i aftalen om 
handelsrelaterede intellektuelle ejendomsrettigheder5 i anvendelse. 
Forbindelserne mellem Fællesskabet og Canada 
De canadiske regler om integrerede kredsløbs topografi findes i følgende retsforskrifter: 
- lov om beskyttelse af integrerede kredsløbs topografi og om ændring af visse love i 
konsekvens heraf, godkendt den 27. juni 1990, trådt i kraft den 1. maj 1993 og ændret 
ved lov af 6. maj 1993 om ændring af loven om ophavsret, loven om industrielle 
mønstre, loven om integrerede kredsløbs topografi, loven om patenter, loven om 
varemærker og andre love i konsekvens heraf (ændring af lovens artikel 4, stk. 1, litra 
c), om fastsættelse af, hvilke personer der kan nyde beskyttelse) 
forordning af 27. april 1993 om integrerede kredsløbs topografi, der trådte i kraft 
den 1. maj 1993. 
Endvidere offentliggjorde Canada ved lovdekret af 27. maj 1993 en liste over, hvilke lande 
Canada yder gensidig beskyttelse i henhold til loven; det drejer sig om Australien, 
Amerikas Forenede Stater og Japan. 
En nærmere analyse af ovennævnte canadiske retsforskrifter viser, at de yder en passende 
beskyttelse af frembringere af topografier, der er canadiske statsborgere, og fysiske eller 
juridiske personer, der i dette land driver regulær erhvervsvirksomhed med henblik på 
frembringelse af topografier og fremstilling af integrerede kredsløb. 
Artikel XIV i aftalen om oprettelse af Verdenshandelsorganisationen og punkt 3 i slutakten, hvori indgår forhandlingsresultatet al" 
de multilaterale handelsforhandlinger under Uruguay-runden. 
Artikel 65 i aftalen om handelsrelaterede intellektuelle ejendomsrettigheder. 
Ved skrivelse af 16. september 1993 gav de canadiske myndigheder udtryk for ønske om på 
betingelse af gensidighed at yde personer fra Fællesskabets medlemsstater ret til en 
permanent beskyttelse af halvlederprodukters topografi i Canada på de vilkår, der er fastsat 
i de ovenfor beskrevne retsforskrifter. Denne beskyttelse skulle omfatte frembringere, der 
enten på frembringelsestidspunktet eller datoen for indgivelse af anmodning om registrering 
af en topografi er statsborgere i Fællesskabet eller fysiske eller juridiske personer, der 
driver regulær erhvervsvirksomhed med henblik på frembringelse af topografier eller 
fremstilling af integrerede kredsløb i Fællesskabet6. 
Der har været afholdt adskillige møder mellem Kommissionens tjenestegrene og de 
canadiske myndigheder, hvorunder de canadiske myndigheder har bekræftet, at de er villige 
til at udvide beskyttelsen af topografier på ovennævnte betingelser, og angivet, på hvilken 
dato denne beskyttelse kunne træde i kraft. 
Forslag 
De canadiske myndigheder har tilkendegivet, at de fra og med den 1. november 1994 agter 
at udvide den ordning til retlig beskyttelse af topografier, der gælder i henhold til de 
canadiske retsforskrifter herom, til at gælde for statsborgere fra Fællesskabet og fysiske 
eller juridiske personer, der i Fællesskabet driver regulær erhvervsvirksomhed med henblik 
på frembringelse af topografier eller fremstilling af integrerede kredsløb. 
Eftersom de canadiske retsforskrifter yder en passende beskyttelse af frembringere af 
topografier, bør det forhold, at den udvides til at omfatte ovennævnte personer fra 
Fællesskabet, følges op af, at Fællesskabet tilbyder at yde en tilsvarende beskyttelse af 
personer fra Canada. 
Denne beskyttelse, som på nuværende tidspunkt ydes på gensidighedsbasis, kan ifølge 
bestemmelserne i aftalen om handelsrelaterede intellektuelle ejendomsrettigheder ikke 
fortsat ydes på dette grundlag. 
Det foreslås derfor Rådet fra og med den 1. november 1994 at udvide den ved direktiv 
87/54/EØF ydede ret til beskyttelse til at omfatte personer fra Canada, indtil 
bestemmelserne i aftalen om handelsrelaterede intellektuelle ejendomsrettigheder træder i 
kraft. 
I betragtning af, at de canadiske myndigheder ikke blot har til hensigt at yde den i de 
canadiske retsforskrifter fastsatte beskyttelse til frembringere, der er fysiske personer 
(statsborgere i Fællesskabet og fysiske personer, der driver regulær erhvervsvirksomhed 
med henblik på frembringelse af topografier eller fremstilling af integrerede kredsløb), men 
også til juridiske personer (der ejer samme type virksomhed i Fællesskabet), foreslås det 
Artikel 4, stk. 1, litra c), i loven af 27. juni 1990, ændret ved lov af 6. maj 1993. 
Rådet at udvide den ved direktiv 87/54/EØF ydede ret til beskyttelse til at omfatte såvel 
fysiske personer som selskaber og andre juridiske personer fra Canada. 
Foranstaltninger, der skal træffes inden for rammerne af aftalen om Det Europæiske 
Økonomiske Samarbejdsområde 
Eftersom nærværende beslutning, som foreslås vedtaget af Rådet, som angivet ovenfor 
tager sigte på et emneområde, der er omfattet af aftalen om Det Europæiske Økonomiske 
Samarbejdsområde, og har til formål at bringe en beskyttelsesordning, der tidligere har 
været benyttet i forhold til en række lande, i anvendelse til fordel for personer fra Canada, 
og som ved en række allerede vedtagne rådsbeslutninger i form af bindende retsakter er 
blevet indført i bilag XVII, punkt 3, i aftalen, bør nærværende beslutning også gælde for de 
EFTA-lande, der er kontraherende part i aftalen. 
For at overholde bestemmelserne i punkt 2 i artikel 4 i protokol 28 til aftalen sørger 
Fællesskabet endvidere for, at de canadiske myndigheder yder ret til beskyttelse til de 
øvrige kontraherende parter i aftalen på vilkår, der svarer til dem, der ydes Fællesskabets 
medlemsstater. 
Forslag til Rådets afgørelse 
af... 
om udvidelse af den retlige beskyttelse 
af halvlederprodukters topografi 
til at omfatte personer fra Canada 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 87/54/EØF af 16. december 1986 om retlig beskyttelse 
af halvlederprodukters topografi1, særlig artikel 3, stk. 7, 
under henvisning til forslag fra Kommissionen, og 
ud fra følgende betragtninger: 
Retten til retlig beskyttelse af halvlederprodukters topografi i Fællesskabet gælder for 
personer, der er berettiget til beskyttelse i henhold til artikel 3, stk. 1-5, i direktiv 
87/54/EØF; 
denne ret kan ved rådsbeslutning udvides til at omfatte personer, der ikke har ret til 
beskyttelse i henhold til nævnte bestemmelser; 
udvidelse af beskyttelsen bør så vidt muligt besluttes for hele Fællesskabet; 
beskyttelsen er ved tidligere lejligheder blevet ydet på gensidighedsbasis til personer fra 
lande og territorier, der ikke hører til Fællesskabet, nogle gange i form af en permanent 
beskyttelse, andre gange i form af en midlertidig beskyttelse2; 
Canada har en lovgivning, der yder en passende beskyttelse af frembringere af topografier, 
og har tilkendegivet, at det fra og med den 1. november 1994 agter at udvide lovgivningens 
anvendelsesområde til at omfatte statsborgere fra Fællesskabet og fysiske og juridiske 
personer, der i Fællesskabet har regulær erhvervsvirksomhed med henblik på frembringelse 
af topografier eller fremstilling af integrerede kredsløb; 
aftalen om handelsrelaterede intellektuelle ejendomsrettigheder, der er et af forhandlings­
resultaterne i de multilaterale handelsforhandlinger under Uruguay-runden og indgår i 
'mTnr. I. 24 af 27.1.1987, s. 36. 
2Følgende er gældende for tiden : Rådets beslutning 9()/5l()/T:øF af 9. oktober 1990, ændret ved beslutning 93/17/KØF af 
21. december 1992, om indforelse af en permanent og betingelsesløs beskyttelsesordning for en række lande og territorier, 
der yder en passende og permanent beskyttelse til Fællesskabets medlemsstater; 
Rådets beslutning 93/16/EØF af 21. december 1992, ændret ved beslutning 93/520/EØF af 27. september 1993, om 
midlertidig beskyttelse af personer fra Amerikas Forenede Stater (indtil 31.12.1993) og fra visse territorier (indtil 
31.12.1994) og Rådets beslutning 94/373/F-F af 27. juni 1994 om forlængelse af beskyttelsen for Amerikas Forenede Staters 
vedkommende indtil den l.juli 1995. 
5" 
Marrakesh-slutakten af 1^. april 1994, pålægger medlemslandene at yde en beskyttelse af 
integrerede kredsløb topografi i overensstemmelse med bestemmelserne i denne aftale samt 
bestemmelserne i traktaten om intellektuel ejendomsret i forbindelse med integrerede 
kredsløb, som den henviser til; 
denne aftale samt aftalen om oprettelse af Verdenshandelsorganisationen træder i kraft den 
1. januar 1995 eller snarest muligt efter denne dato; de industrialiserede lande har en frist 
på 1 år fra ikrafttrædelsen af aftalen om oprettelse af Verdenshandelsorganisationen til at 
bringe bestemmelserne i aftalen om handelsrelaterede intellektuelle ejendomsrettigheder i 
anvendelse; 
i betragtning af de canadiske myndigheders tilsagn bør den ved direktiv 87/54/EØF ydede 
ret til beskyttelse fra og med den 1. november 1994 udvides til at omfatte fysiske personer 
og selskaber og andre juridiske personer fra Canada, og indtil ovennævnte aftale om 
handelsrelaterede intellektuelle ejendomsrettigheder træder i kraft -
VEDTAGET FØLGENDE BESLUTNING: 
Artikel 1 
Medlemsstaterne udvider den ved direktiv 87/54/EØF fastlagte retlige beskyttelse således: 
a) fysiske personer, som er statsborgere i Canada, eller som har sædvanlig bopæl på 
Canadas område, behandles, som om de var statsborgere i en medlemsstat 
b) selskaber og andre juridiske personer fra Canada, som har en regulær industri- eller 
erhvervsvirksomhed i dette land, behandles, som om de havde en regulær industri­
eller erhvervsvirksomhed på en medlemsstats område. 
Artikel 2 
Denne beslutning anvendes fra den 1. november 1994. 
Medlemsstaterne udvider retten til beskyttelse i henhold til denne beslutning til at omfatte 
de i artikel 1 omhandlede personer fra Canada, indtil bestemmelserne i aftalen om handels­
relaterede intellektuelle ejendomsrettigheder, der indgår i Marrakesh-slutakten af 15. april 
1994, træder i kraft. 
C 
Artikel 3 
Denne beslutning er rettet til medlemsstaterne. 
Udfærdiget i Bruxelles, den 
På Rådets vegne 
Formand 
Y 
ISSN 0254-1459 
KOM(94) 382 endelig udg. 
DOKUMENTER 
DA 11 02 08 
Katalognummer : CB-CO-94-401-DA-C 
ISBN 92-77-80510-2 
Kontoret for De Europæiske Fællesskabers Officielle Publikationer 
L-2985 Luxembourg 
8